Thalcaan 1976 lioah,
Tihnung zawtnak pakhat cu Africa ramlai khuapi pa 2 ah a hung chuak,
Zawtnak a ingmi tamdeuh nunnak a rak liam.
Sii lathlaitu hna nih an zumhmi cu
Thihnak phaktertu Marburg rungrul hi zawtnak hrampi asi kho ti hi a si.
Nain, seh in an bih tikah an hmuhmi rungrul cu a dang a rak si diam,
A hnu ah, naihniam um Ebola tiva min in an auh lan.
Lufah le raifanh zawnak bantukin,
Ebola hi a fak tukmi thi dawp zawtnak phun a si ve.
Pum cung zawtnak khamhtu sell pawl dohnak in a thawkmi a si.
cun, annih i lehnak thazang an hloh tikah,
rungrul pawl cu an karh thluahmah.
Cuticun dohnak a thawk hnu ni 2 in ni 20 karlak chungah,
Zawtnak hmelchunh hna cu taklinh,
taksafahnak,
le hromfah,
cumpi raifanh hna,
cun, luaknak,
Pumcung ah senbo chuahnak
le chungtliknak hna an si.
Rungrul an hung karh bantukin,
Thirang le pum vengtu pawl a hrawhhral hna,
Kal le thin te hna an riantuannak thazaang a derthawnter.
Asinain, amah Ebola zawtnak rungrul nih mizaw a thihter kho hna lo.
Nain a khawm lengmang mi a thimi cell pawl nih pum riantuanning an hrawh.
Cucu, cytokine thlichia tiah auh a si,
pum riantuanning a hung hrawh tikah, thi cell pawl a hrawhral hna,
chunglei he lenglei thi chuahnak a hung um.
Cutin thihang pawl sunghnak harsatnak hna ruangah,
Zawtnak a lang hnu ni 6 in 16 chungah thihnak a chuahpi kho,
tha tein izohkhenh in ikilveng thiam ahcun,
A zawmi hna an nunnak a sauter deuh kho.
Vanthat ah, Ebola hi a fak tukmi zawtnak a si nain,
Chawnh lo dingin khampiaktu thil tampi an um hi a si.
Thli le thil hme tete in chawnh le karh khawhmi rungrul hna bantukin siloin,
Ebola cu pum in a chuakmi a hang hna lawngah a nung kho,
Cu hna cu Cil,
thi,
khak,
luak
siloah adang hang.
An karhnak hnga caah,
Mizaw hna sin in hawidang pum cung leiah,
mit, hmur le hnar in an ithialchin a herh.
Zawtnak a fahnak le
rungrul hna saumau an isentlainak ruangah,
Zawtnak tlak cangmi mizaw hman nih, zawtnak hmelchunh
a pum ah a lang hlan cu midang chawnh khawh a si lo.
Ebola rungrul cu a lenglanghnak ah suimilam tampi chung an nung kho i,
khuh le hachio in chawnh khawh a si tiah ruah a si ko nain,
Zapi hnatlaknak cu zawtnak chawnhning cu a zaw tukmi minung taksa he
ithih-tonghnak ruangah hi a si.
Ngandamnak lei riantuantu hna le,
mizaw i a hawikawm le rualchan caah tih nung tuk a si.
Cutin a si caah, Ebola hi tihnung a si nain,
Ebola zawtnak nih adangdang zawtnak hna nain tihnung deuhlo zawtnak a si lo,
lufahnganfah,
raifanh
asiloh totkuai.
Zawtnak a chuahnak tlaih tik ahcun,
Minung lakah hi rungrul hi
Nehhnu ah a chuak than hlan a um ti lai lo.
Hi thil hi thiltha a si cu a fiang ko nain,
Cu thil lila nihcun Ebola kong theihhngalhnak ding a harter.
Scientists nih Papalak hi zawtnak chuahtertu a si tiah an zumh,
Nain, zeitindah minung a chawnh hna timi cu hngalh a si rihlo.
Cupinah, Ebola chuahnak ram tampi hna ah
inn le ti thianhhlimnak thazaang a der kha hmuh khawh a si.
Cucaah, zawtnak a karh a fawi.
Cutin, ram sifahnak le,
zeidang kongah zaangdernak fonh tikah
phaisa tampi dih in hi zawtnak kong hlathlai ding cu a har ko.
Cheukhat hneksaknak hna cu lungtling an si ko i,
Zawtnak khamhnak caah Cozah nih an itimhtuah ve,
2014 lio thilsining kan zoh ahcun,
Ebola zawtnak karh lonak caah hman bikmi thiltining hna cu,
hmundang tein umnak,
Tithianhhlimnak,
le thawngzamhnak hna an si.